recursal/SuperWikiNEXT-32B huggingface dataset:
**अनुश्री** (जन्म 25 जनवरी 1988) एक भारतीय टेलीविजन प्रस्तुतकर्ता और अभिनेत्री हैं जो कन्नड़ फिल्मों में दिखाई देती हैं। उन्होंने कन्नड़ टेलीविजन में एक टेलीविजन होस्ट के रूप में अपना करियर शुरू किया और एक अभिनेत्री बन गईं। वह दक्षिण भारत में सबसे अधिक भुगतान पाने वाली एंकर थीं जो सबसे ज्यादा कन्नड़ भाषा की फिल्मों में दिखाई दे रही हैं। उन्होंने फिल्म *मुरली मीट्स मीरा* के लिए सर्वश्रेष्ठ डबिंग कलाकार के लिए कर्नाटक राज्य फिल्म पुरस्कार भी जीता।

प्रारंभिक जीवन
--------------

अनुश्री का जन्म सुरथकल, मैंगलोर , कर्नाटक में संपत और शशिकला के तुलु -भाषी परिवार में हुआ था। उनका एक छोटा भाई अभिजीत है। उनके माता-पिता अलग हो गए थें। उन्होंने मैंगलोर में नारायण गुरु स्कूल में स्थानांतरित होने से पहले कक्षा V तक सेंट थॉमस स्कूल, बैंगलोर में अपनी स्कूली शिक्षा पूरी की। वह अपनी प्री-यूनिवर्सिटी शिक्षा पूरी करने के बाद बैंगलोर लौट आईं। उन्हें इसके बाद टेलीविज़न शो होस्ट करने के प्रस्ताव मिलने लगे।

करियर
-----

अनुश्री ने टेलीविजन में अपने करियर की शुरुआत मैंगलोर स्थित एक टेलीविजन चैनल *नम्मा टीवी* पर टेली अंत्यक्षरी नाम के एक फोन-इन म्यूजिक शो में एक एंकर के रूप में की थीं। वह ईटीवी कन्नड़ के टेलीविजन शो *डिमांडप्पो डिमांडु* में एक एंकर बन गईं , जिससे उन्हें लोकप्रियता मिली। उन्होंने रियलिटी शो बिग बॉस कन्नड़ 1 में भी भाग लिया था। उन्होंने सुवर्णा फिल्म अवार्ड्स, फिल्मफेयर अवार्ड्स, टीवी9 फिल्म अवार्ड्स, ज़ी म्यूजिक अवार्ड्स, सिम्मा अवार्ड्स, सेलिब्रिटी क्रिकेट लीग जैसे कई स्टेज शो की भी मेजबानी भी की। उन्होंने कॉमेडी खिलाड़ीगलू और ट्वेंटी-ट्वेंटी कॉमेडी कप, कुनियोना बारा और अन्य प्रमुख शो में काम किया।

उन्होंने फिल्म *बेंकीपटना* के साथ फिल्म जगत में प्रवेश किया, जिससे उन्हें सर्वश्रेष्ठ नवोदित अभिनेत्री के लिए एनएके मीडिया अचीवमेंट पुरस्कार मिला। उन्होंने 2011 में फिल्म  *मुरली मीट्स मीरा* के लिए सर्वश्रेष्ठ डबिंग कलाकार का कर्नाटक राज्य फिल्म पुरस्कार जीता। अनुश्री ने इमरान सरधरिया द्वारा निर्देशित फिल्म उप्पू हुली खारा में मुख्य भूमिका निभाई है। अब वह कन्नड़ में सबसे अधिक भुगतान पाने वाली एंकरों में से एक हैं।

सन्दर्भ
-------

1. ↑  "Bubbly girl of small screen to become Dream Girl of silver screen". *web.archive.org*. 2017-03-29. मूल से पुरालेखित 29 मार्च 2017. अभिगमन तिथि 2023-06-08.सीएस1 रखरखाव: BOT: original-url status unknown (link)
2. ↑  "'Can't bear the pain of rejection again'". *The Times of India*. 2015-09-12. आइ॰एस॰एस॰एन॰ 0971-8257. अभिगमन तिथि 2023-06-08.
3. ↑  "Mangaluru: Kannada anchor, actress Anushree to debut in Tulu film - Daijiworld.com". *web.archive.org*. 2017-03-29. मूल से पुरालेखित 29 मार्च 2017. अभिगमन तिथि 2023-06-08.सीएस1 रखरखाव: BOT: original-url status unknown (link)
**जब प्यार किसी से होता है** 1961 में बनी हिन्दी भाषा की फिल्म है जो हिट रही थी। यह नासिर हुसैन द्वारा लिखित, निर्मित और निर्देशित की गई। नासिर की सबसे पहली फिल्म जिसका उन्होंने निर्माण किया। इसमें देव आनंद और नासिर की मनपसंद अभिनेत्री आशा पारेख प्रमुख भूमिकाओं में शामिल थे। प्राण ने फिल्म में खलनायक को निभाया और राजेन्द्रनाथ ने सहायक भूमिका निभाई। यह एकमात्र ऐसी फिल्म थी जिसमें नासिर ने शंकर जयकिशन को संगीत निर्देशक और देव आनंद को नायक के रूप में इस्तेमाल किया। पार्श्वगायक मोहम्मद रफी और लता मंगेशकर थे।

संक्षेप
-------

निशा (आशा पारेख) भारत के नीलगाँव के एक बहुत अमीर परिवार से संबंधित है। वह अब विवाह योग्य है, और उसके व्यापारी पिता, सरदार रूप सिंह चाहते हैं कि वह उनके दोस्त के बेटे सोहन से शादी करे, लेकिन निशा ने उसे नापसंद किया। दार्जिलिंग की ओर एक नृत्य मंडल के साथ यात्रा करते समय, वह अपने पिता के व्यापार सहयोगी के बेटे, पोपट लाल से मिलती है और कुछ दुर्घटनाओं के बाद, दोनों एक-दूसरे से प्यार करने लगते हैं। वह उसे अपने पिता से मिलने के लिए ले जाती है जहां वह अपने व्यापार लेनदेन को अंतिम रूप भी दे सकता है। लेकिन जब रूप अंदर आते हैं, तो उसे पता चलता है कि पोपट गायब हो गया है, और उसके स्थान पर एक और आदमी असली पोपट होने का दावा कर रहा है। निशा का दिल टूट जाता है और वह पोपट से नफरत करना शुरू कर देती है। वह पोपट से मिलती है, जो उसे बताता है कि उसका असली नाम सुंन्दर (देव आनन्द) है और उन दोनों को उनके माता-पिता द्वारा एक-दूसरे से शादी के लिये चुना गया था, लेकिन बाद में रूप ने अपना मन बदल दिया था। निशा उसकी बात मान लेती ​​है और अपने पिता के आशीर्वाद के बिना उससे शादी करने के लिए सहमत होती है। जब विवाह होता है, खन्ना नाम का एक आदमी आता है और निशा को बताता है कि सुन्दर पहले से ही शांति नाम की महिला से शादी कर चुका है, जिसे बाद में उसने मार दिया, और पुलिस द्वारा इस मामले में प्राथमिक आरोपी रहा है।

मुख्य कलाकार
------------

* देव आनन्द — सुन्दर / पोपट लाल / मॉन्टो
* आशा पारेख — निशा सिंह
* सुलोचना लाटकर — मालती
* मुबारक — सरदार रूप सिंह
* राज मेहरा — खन्ना
* राजेन्द्रनाथ — पोपट लाल / चार्ली
* प्राण — सोहन मोफट लाल
* वस्ती — शांति
* दुलारी — रूप सिंह की बहन

संगीत
-----

सभी शंकर जयकिशन द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "सौ साल पहले मुझे तुम से प्यार था" | हसरत जयपुरी | मोहम्मद रफी, लता मंगेश्कर | 3:30 |
| 2. | "जब प्यार किसी से होता है" | हसरत जयपुरी | मोहम्मद रफी | 3:28 |
| 3. | "तेरी ज़ुल्फ़ों से जुदाई तो" | हसरत जयपुरी | मोहम्मद रफी | 2:57 |
| 4. | "ये आँखें उफ्फ़ यम्मा" | हसरत जयपुरी | लता मंगेश्कर, मोहम्मद रफी | 3:31 |
| 5. | "जब प्यार किसी से होता है" | हसरत जयपुरी | लता मंगेश्कर | 3:27 |
| 6. | "मोहब्बत इसको कहते हैं" | शैलेन्द्र | मोहम्मद रफी | 3:23 |
| 7. | "नज़र मेरे दिल के पार" | शैलेन्द्र | लता मंगेश्कर | 3:29 |
| 8. | "तुम जैसे बिगड़े बाबू से" | हसरत जयपुरी | लता मंगेश्कर | 3:18 |

बाहरी कड़ियाँ
-------------

* *जब प्यार किसी से होता है*  इंटरनेट मूवी डेटाबेस पर

| * दे
* वा
* सं
नासिर हुसैन द्वारा निर्देशित फ़िल्में |
| --- |
| 
* *तुमसा नहीं देखा* (1957)
* *दिल देके देखो* (1959)
* *जब प्यार किसी से होता है* (1961)
* *फिर वही दिल लाया हूँ* (1963)
* *बहारों के सपने* (1967)
* *प्यार का मौसम* (1969)
* *कारवाँ* (1971)
* *यादों की बारात* (1973)
* *आँगन* (1973)
* *हम किसी से कम नहीं* (1977)
* *जमाने को दिखाना है* (1981)
* *मंज़िल मंज़िल* (1984)
* *ज़बरदस्त* (1985)

 |
**डॉ जयंती प्रसाद नौटियाल** (जन्म : 3 मार्च 1956) हिन्दी के विद्वान लेखक हैं। नौटियाल जी हिन्दी साहित्य एवं भाषा और वित्त विज्ञान एवम भाषा प्रोद्योगिकी के विशेषज्ञ हैं। भारत सरकार के विभिन्न पदों पर नियुक्त रहे हैं। सम्प्रति कारपोरेशन बैंक मैंगलूर में सहायक महा प्रबंधक के पद पर नियुक्त हैं। आपकी तीस से भी अधिक पुस्तकें प्रकाशित हो चुकी हैं तथा 25 किताबें सन्युक्त रूप से लिखी हैं ' इस प्रकार कुल 55 पुस्तकोँ का योग्दान दिया है। इन्होने 1200 से अधिक लेख लिखे जो प्रकाशित हैं। 74 कार्यक्रम आकाशवाणी से प्रसारित, 90 से अधिक शोध लेख सेमिनारों में प्रस्तुत। इनकी पुस्तकें विश्वविद्यलयों में पढाई जाती हैं। वे बैंकिंग शब्दावली के विषय-विशेषज्ञ हैं।

शिक्षा
------

एम॰ए॰ हिंदी (स्वर्ण पदक प्राप्त), पीएच.डी. (तुलनात्मक भाषा विज्ञान), डी.लिट. एम॰ए॰ (अंग्रेज़ी), एलएल.बी. एम बी ए (बैंकिंग एवम वित्त) तथा कंप्यूटर विज्ञान में डिप्लोमा सहित 55 डिग्री/ डिप्लोमा/अन्य प्रशिक्षण प्रमाण पत्र।

सेवा
----

पत्रकारिता, संपादन, अध्यापन, चित्रकार, रीडर, जन संपर्क, शाखा परिचालन, एसोसियट फ़ैकल्टी के रूप में विभिन्न पदों पर भारत सरकार तथा अन्य कई विभागों में सेवाएँ दीं।

लेखन
----

55 पुस्तकें प्रकाशित, 96 पुस्तकें संयुक्त रूप से अनूदित एवं प्रकाशित 1200 (एक हज़ार दो सौ) से अधिक लेख विभिन्न पत्रिकाओं में प्रकाशित, 10 से अधिक पत्रिकाओं के अनेक अंकों का संपादन।

पुरस्कार
--------

साहित्य एवं समाज सेवा में योगदान के लिए अब तक 55 पुरस्कार-सम्मान प्राप्त हो चुके हैं।

बैंकिंग शब्दावली के विषय विशेषज्ञ
---------------------------------

भारतीय रिज़र्व बैंक की बैंकिंग शब्दावली पर स्थायी समिति के सदस्य, भारत सरकार तकनीकी शब्दावली आयोग में बैंकिंग शब्दावली समिति के सदस्य साहित्य में एकरूपता पर भारतीय रिज़र्व बैंक द्वारा गठित कार्य दल के सदस्य, भारतीय बैंकिंग एवं वित्त संस्थान की एसोसिएट परीक्षा के परीक्षक के रूप में तथा बैंकिंग कार्मिक चयन संस्थान मुंबई के परीक्षा के रूप में सेवाएँ दी।

समाज सेवा एवं साक्षरता के क्षेत्र में उल्लेखनीय योगदान
------------------------------------------------------

राष्ट्रीय सेवा योजना में सर्वोत्तम-सामाजिक-आर्थिक सर्वेक्षक होने का गौरव प्राप्त। भारतीय रिज़र्व बैंक, भारतीय बैंक संघ, भारतीय बैंकिंग व वित्त संस्थान, राष्ट्रीय बैंक प्रबंध संस्थान जैसी शीर्ष संस्थाओं की विभिन्न हिंदी की समितियों में सदस्य तथा कई उच्च स्तरीय समितियों में सदस्य सचिव के रूप में कार्यरत। राजभाषा, साहित्य, प्रबंधन, मानव संसाधन एवं विविध विषयों पर अतिथि वक्ता के रूप में हज़ारों व्याख्यान दिए। मंगलूरु विश्वविद्यालय के मानव संसाधन में बी.एच.आर.डी. उपाधि हेतु पाठ्यक्रम निर्धारण समिति के सदस्य तथा अनेक महाविद्यालयों में उच्च शिक्षा सलाहकार। आकाशवाणी मंगलूर और गोवा से अनेक प्रसारण। अनेक शोध छात्रों को पीएच.डी. हेतु मार्गदर्शन दिया। सिविल डिफेंस में वार्डन के रूप में 11 वर्ष सेवा दी व अनुदेशक के रूप में प्रशिक्षण दिए।

बाहरी कड़ियाँ
-------------

* जयंती प्रसाद नौटियाल की आधिकारिक वेबसाइट
* विश्व में हिंदी फिर पहले स्थान परभाषा शोध अध्ययन 2007 का निष्कर्ष (डॉ॰ जयंती प्रसाद नौटियाल)
* राजभाषा
* नेशनल लाइब्रेरी
मानव जबड़े का निचला हिस्सा
**जबड़ा** या **हनु** (अंग्रेजी: jaw, जॉ) किसी प्राणी के मुँह के प्रवेश-क्षेत्र पर स्थित उस ढाँचे को बोलते हैं जो मुंह को खोलता और बंद करता है और जिसके प्रयोग से खाने को मुख द्वारा पकड़ा जाता है तथा (कुछ जानवरों में) चबाया जाता है। मानव समेत बहुत से अन्य जानवरों में जबड़े के दो हिस्से होते हैं जो एक दूसरे से चूल (हिन्ज) के ज़रिये जुड़े होते हैं जिसके प्रयोग से जबड़ा ऊपर-नीचे होकर मुख खोलता है या बंद करता है। ऐसे प्राणियों में खाद्य सामग्री चबाने या चीरने के लिए जबड़ों में अक्सर दांत लगे होते हैं। इसके विपरीत बहुत से कीटों के जबड़े मुख के दाई-बाई तरफ़ लगे दो छोटे शाखनुमा अंग होते हैं जो चिमटे की तरह खाना पकड़कर उनके मुख तक ले जाते हैं।

हनु के दो अर्थ
--------------

ध्यान दें कि संस्कृत का 'हनु' शब्द 'जबड़े' के साथ-साथ कुछ सन्दर्भों में 'गाल' का अर्थ भी रखता है। इसी शब्द से हनुमान का नाम उत्पन्न हुआ है और इसका अर्थ है 'टूटे/घाव-लगे जबड़े वाले'। कथानुसार जब हनुमान ने सूरज पकड़ लिया था तो इन्द्र ने उनके गाल पर वज्र दे मारा था।

जबड़ों का क्रम-विकास
--------------------

अतिप्राचीनकाल में जानवरों के जबड़े नहीं थे। लैमप्री जैसी कुछ रूढ़ीरूप मछलियों में अब भी जबड़े नहीं होते, लेकिन लैमप्रियों के मुंह के अन्दर उपास्थि (कार्टिलेज) के कुछ चाप (आर्च) होते हैं जो उनके क्लोम (गिल) को ढाँचीय सहारा देते हैं। माना जाता है कि आज से लगभग ४० करोड़ साल पूर्व यही ढाँचे क्रम विकसित (ईवॉल्व) होकर विश्व के पहले जबड़े बन गए।

कुछ जबड़ों की तस्वीरें
----------------------

* एक चींटी का चिमटी-नुमा जबड़ाएक चींटी का चिमटी-नुमा जबड़ा
* महान श्वेत हाँगर (शार्क) का जबड़ामहान श्वेत हाँगर (शार्क) का जबड़ा
* मोरे ईलों के दो जबड़े - बाहरी जबड़ा मुख में और एक भीतरी जबड़ा ग्रास को पकड़कर ग्रासनाल में धकेलने के लिएमोरे ईलों के दो जबड़े - बाहरी जबड़ा मुख में और एक भीतरी जबड़ा ग्रास को पकड़कर ग्रासनाल में धकेलने के लिए

इन्हें भी देखें
---------------

* दांत
* मुख

सन्दर्भ
-------

1. ↑  Hinduism and Its Military Ethos, R. K. Nehra, pp. 140, Lancer Publishers, 2010, ISBN 978-1-935501-23-7, *... Once he thought that the rising sun (being all red) was a toy and grabbed it; the earth was plunged into darkness. Indra had to fire his thunderbolt on Hanuman ... hit the left jaw ... means 'broken jaw' ...*
2. ↑  Exploring Life Science, pp. 450, Marshall Cavendish, 2000, ISBN 978-0-7614-7141-7, *... Some jawless fish like this still exist today — the eel-like lampreys and hagfish. Behind the mouth, their gills (breathing organs) are held in place by several paired arches made of cartilage. It is thought that jaws evolved from one of these paired arches. The first fish with jaws appeared about 400 million years ago ...*
**जयचन्द विद्यालंकार** (५ दिसंबर, १८९८ - ) भारत के महान इतिहासकार एवं लेखक थे। वे स्वामी श्रद्धानन्द सरस्वती, गौरीशंकर हीराचन्द ओझा और काशीप्रसाद जायसवाल के शिष्य थे। उन्होने ‘भारतीय इतिहास परिषद’ नामक संस्था खड़ी की थी। उनका उद्देश्य भारतीय दृष्टि से समस्त अध्ययन को आयोजित करना और भारत की सभी भाषाओं में ऊंचे साहित्य का विकास करना था। जयचन्द विद्यालंकार ही भगत सिंह के राजनीतिक गुरु थे।

जयचन्द्र विद्यालंकार भारत में इतिहास की ऐसी प्रतिभा माने जाते हैं कि लोगों ने इतिहास की उनकी मूल धारणाओं तक पहुँचने के लिये विधिवत हिन्दी का अध्ययन किया। उन्हें अपनी धारणाएं हिन्दी में ही सामने रखने की जिद थी।

नेशनल कॉलेज में अध्यापन के दौरान ही जयचंद्रजी ने पंजाब प्रांत में हिंदी-नागरी के प्रचार-प्रसार का काम जोरों से किया। वे हिंदी साहित्य सम्मेलन से जुड़े रहे। सम्मेलन द्वारा तीस के दशक में आयोजित की गई इतिहास परिषदों के वे कई बार सभापति रहे। आज़ादी के बाद सन 1950 में कोटा में हुई हिंदी साहित्य सम्मेलन के वार्षिक अधिवेशन के वे सभापति भी रहे।

परिचय
-----

उनकी शिक्षा गुरुकुल कांगड़ी, हरिद्वार में हुई। 'विद्यालंकार' की उपाधि प्राप्त करने के बाद वे कुछ समय तक गुरुकुल कांगड़ी में, गुजरात विद्यापीठ में तथा कौमी महाविद्यालय, लाहौर में अध्यापक रहे। इतिहास में शोध के प्रति आरम्भ से ही उनकी रूचि थी। १९३७ में उन्होने भारतीय इतिहास परिषद की स्थापना की जिसमें डॉ राजेन्द्र प्रसाद का भी सहयोग था। जयचन्द विदेशियों द्वारा लिखे गये भारतीय इतिहास की एकांगी दृष्टि को परिमार्जित करने के लिए कटिबद्ध थे। इसके लिए व्यापक शोध के आधार पर उन्होने प्राचीन भारत के इतिहास पर विशेष रूप से ग्रन्थों की रचना की। उनके ग्रन्थों में उनके ज्ञान, मौलिक विचारधारा एवं आलोचनात्मक दृष्टि के दर्शन होते हैं। उन्हें हिन्दी के तत्कालीन मंगलाप्रसाद पारितोषिक से सम्मानित किया गया था।

उन्होने भारत छोड़ो आन्दोलन में भी सक्रिय रूप से भाग लिया और तीन वर्ष तक जेल में बन्द रहे।

कृतियाँ
-------

इतिहास ग्रन्थ
जयचन्द विद्यालंकार की प्रमुख ऐतिहासिक कृतियाँ हैं-

* भारतीय इतिहास का भौगोलिक आधार
* भारतभूमि और उसके निवासी
* भारतीय इतिहास की रूपरेखा
* इतिहास प्रवेश
* पुरुखों का चरित्र
* भारतीय इतिहास की मीमांसा
* भारतीय इतिहास का क ख ग
* भारतीय इतिहास का उन्मिलन

सन्दर्भ
-------

1. ↑  "गत ५ दिसंबर १९६८ को मेरी आयुके ७० वर्ष पूर्ण हुए". मूल से 16 अगस्त 2016 को पुरालेखित. अभिगमन तिथि 29 जून 2016.
2. ↑  गुजरा कहाँ कहां से (पृष्ट १४२) Archived 2016-08-20 at the Wayback Machine (गूगल पुस्तक ; लेखक- कन्हैयालाल नन्दन)
3. ↑  "भारतीय चरित कोष, पृष्ट ३०७". मूल से 20 अगस्त 2016 को पुरालेखित. अभिगमन तिथि 29 जून 2016.

इन्हें भी देखें
---------------

* सत्यकेतु विद्यालंकार

बाहरी कड़ियाँ
-------------

* भारतीय इतिहास की रूपरेखा (गूगल पुस्तक ; जयचन्द विद्यालंकार)
* जयचन्द्र विद्यालंकार र नेपालसँग उनको संबन्ध (जयचन्द्र विद्यालंकार और नेपाल के साथ उनका सम्बन्ध)
* इतिहासकार और भगत सिंह के शिक्षक: जयचंद्र विद्यालंकार
**अब्दुल्ला जिहाद** ने मालदीव के 6 वें उपाध्यक्ष (22 जून 2016 से 17 नवंबर 2018 तक) के रूप में कार्य किया। 22 जून 2016 को अपनी नियुक्ति से पहले, उन्होंने वित्त मंत्री केरूप में कार्य किया। 

| अब्दुल्ला जिहाद |
| --- |
|  |
| मालदीव के 6 वें उपराष्ट्रपति |
| **कार्यालय में हूँ**
22 जून 2016 - 17 नवंबर 2018 |
| अध्यक्ष | अब्दुल्ला यामीन |
| इससे पहले | अहमद अदीब |
| इसके द्वारा सफ़ल | फैसल नसीम |
| वित्त मंत्री |
| **कार्यालय में हूँ**
18 अगस्त 2005 - 15 जुलाई 2008 |
| इससे पहले | कासिम इब्राहिम |
| इसके द्वारा सफ़ल | अली हाशिम |
| **कार्यालय में हूँ**
5 मार्च 2012 - 22 जून 2016 |
| इससे पहले | मोहम्मद शिहाब |
| इसके द्वारा सफ़ल | अहमद मुनव्वर |
| व्यक्तिगत विवरण |
| उत्पन्न होने वाली | अब्दुल्ला जिहाद 
3 जनवरी 1964 (आयु 56 वर्ष) 
थिनाधू , मालदीव |
| राजनीतिक दल | मालदीव की प्रगतिशील पार्टी |
| पति (रों) | असीमा हुसैन |
| बच्चे | 3 |
| मातृ संस्था | दक्षिण प्रशांत विश्वविद्यालय
वाइकाटो विश्वविद्यालय |

श्री अब्दुल्ला जिहाद का जन्म 3 जनवरी 1964 को हुआ था। उन्होंने यूनिवर्सिटी ऑफ वाइकाटो , न्यूजीलैंड से अर्थशास्त्र में मास्टर ऑफ मैनेजमेंट स्टडीज से स्नातक किया। उन्होंने दक्षिण प्रशांत विश्वविद्यालय, फिजी से अर्थशास्त्र / प्रबंधन में कला स्नातक की डिग्री भी हासिल की है।

श्री जिहाद 1980 में पहली बार ऑडिट कार्यालय में एक अस्थायी ऑडिट स्टाफ के रूप में सरकारी सेवाओं में शामिल हुए। बाद में वह सरकार में कई प्रतिष्ठित प्रबंधकीय पदों को भरने के लिए चले गए। 22 जून 2016 को, उन्हें राष्ट्रपति अब्दुल्ला यामीन अब्दुल गयूम द्वारा मालदीव गणराज्य के उपाध्यक्ष के रूप में नियुक्त किया गया था।

मालदीव के उपराष्ट्रपति का पद संभालने से पहले, श्री जिहाद ने राष्ट्रपति यामीन के प्रशासन में वित्त और खजाना मंत्री के रूप में कार्य किया।  उन्होंने ५ मार्च २०१२ से १ 2013 नवंबर २०१३ तक राष्ट्रपति मोहम्मद वहीद हसन मानिक के प्रशासन में वित्त और कोष मंत्री के रूप में भी काम किया था और राष्ट्रपति मौमून अब्दुल गयूम के प्रशासन में; 15 जुलाई 2008 से 11 नवंबर 2008 तक। अन्य उल्लेखनीय पद श्री जिहाद ने भरे जो मालदीव के मौद्रिक प्राधिकरण (2007-2008)  गवर्नर और सिविल सेवा आयोग के सदस्य थे।

श्री जिहाद ने कई अंतरराष्ट्रीय सम्मेलनों, सेमिनारों, कार्यशालाओं और प्रशिक्षण कार्यक्रमों में भाग लिया है और सरकारी जिम्मेदारियों के निर्वहन में कई देशों का दौरा किया है।

श्री जिहाद का विवाह सुश्री असीमा हुसैन से हुआ है। उनके 3 बच्चे हैं।
अंगूरों की तरह गुच्छों में लटके हुए फलों के कारण इन्हें अंगूरफल नाम मिला है।
**अंगूरफल** या ग्रेपफ्रूट (वैज्ञानिक नाम: Citrus × paradisi) एक उपोष्णकटिबंधीय नींबूवंशी (सिट्रस) पेड़ है जो इसके खट्टे से लेकर खट्टे-मीठे और कुछ-कुछ कड़वे स्वाद वाले फलों के लिए जाना जाता है। संतरे (C. sinensis) और चकोतरे (C. maxima) के मेल से बनी यह संकर प्रजाति संयोग से ही अस्तित्व में आई जब सत्रहवीं शताब्दी में बारबाडोस में इन दो प्रजातियों को एशिया से यहाँ लाया गया था। जब इस संयोग का पता चला तो इस फल को "वर्जित फल" नाम दिया गया; और इसे चकोतरा की एक किस्म भी माना गया। 

अंगूर की तरह गुच्छों (फल के समूहों) में विकसित होकर पेड़ से लटकने के कारण इसे अंगूरफल का नाम दिया गया।

विवरण
-----

अंगूरफल का पेड़ सदाबहार होता है और लगभग 5-6 मीटर (16-20 फीट) की ऊँचाई तक बढ़ता है, हालाँकि ये 13-15 मीटर (43-49 फीट) तक पहुँच सकते हैं। इसके पत्ते चमकदार गहरे हरे, लंबे (15 सेंटीमीटर (5.9 इंच)) और पतले होते हैं। इसके चार पंखड़ी वाले फूल 5 से॰मी॰ (2 इंच) आकार के होते हैं। इसके फलों का छिलका पीला-नारंगी रंग का होता है और आकार आम तौर पर आंशिक तिरछा-गोलाकार होता है; जिसका व्यास 10-15 से॰मी॰ (3. 9-5.9 इंच) का होता है। इसका गूदा फांकों में विभाजित और स्वभाव से अम्लीय होता है। गूदे का रंग और मिठास इसकी किस्म के आधार पर भिन्न हो सकते हैं, जहाँ गूदा सफेद, गुलाबी और लाल हो सकता है तो मिठास गूदे के रंग के अनुसार बदलती है। आमतौर पर गूदा जितना लाल होता है स्वाद उतना ही मीठा होता हैं। 1929 में अमेरिकी रूबी रेड (रेडब्लश किस्म) को पहला अंगूरफल पेटेंट मिला था।

सन्दर्भ
-------

1. ↑  Li, Xiaomeng; Xie R.; Lu Z.; Zhou Z. (July 2010). "The Origin of Cultivated Citrus as Inferred from Internal Transcribed Spacer and Chloroplast DNA Sequence and Amplified Fragment Length Polymorphism Fingerprints". *Journal of the American Society for Horticultural Science*. **135** (4): 341. मूल से 24 अप्रैल 2015 को पुरालेखित. अभिगमन तिथि 27 February 2013.
2. ↑  Texas grapefruit history Archived 2010-11-28 at the Wayback Machine, TexaSweet. Retrieved 2 July 2008.
*सहाबा* अरबी भाषा सुलेख
**अब्दुल्लाह बिन जहश** (585 AD - 625 AD) (अंग्रेज़ी: Abd-Allah ibn Jahsh मुहम्मद के सहाबा या साथी थे। इस्लाम में सबसे पहले धर्मांतरित लोगों में से एक थे। इस्लाम में पहली सफल सेना, नखला अभियान बल की कमान संभाली। उनकी बहन ज़ैनब बिन्त जहश पैग़म्बर मुहम्मद की पत्नी थीं।

विवरण
-----

मुख्य लेख: मुहम्मद के अभियानों की सूची

मुहम्मद ने अपने अभियान सरिय्या अब्दुल्लाह बिन जहश (अक्टूबर 623) में **नखला छापे** पर सात अन्य प्रवासियों और छह ऊंटों के साथ उन्हें भेजा था। मुहम्मद ने अब्दुल्लाह को एक पत्र दिया, जिसमें निर्देश दिया गया था कि जब तक वह दो दिनों तक यात्रा नहीं कर लेते, तब तक इसे न पढ़ें, लेकिन फिर अपने साथियों पर दबाव डाले बिना इसके निर्देशों का पालन करें। अब्दुल्लाह ने दो दिनों के लिए आगे बढ़ने के बाद, विधिवत **पत्र खोला**; उसमें उसे तब तक आगे बढ़ने के लिए कहा जब तक वह हेजाज़ी में मक्का और तैफ़ के बीच नखला तक नहीं पहुँच गया, कुरैश के लिए प्रतीक्षा करें और देखें कि वे क्या कर रहे थे। जब कुरैश कारवां नखलाह से गुजरा, तो अब्दुल्लाह ने अपने साथियों से व्यापारियों पर हमला करने का आग्रह किया, इस तथ्य के बावजूद कि यह अभी भी रजब का **पवित्र महीना** था, जब लड़ाई मना थी। लड़ाई में, कुरैशी व्यापारियों में से एक मारा गया और दो अन्य को सभी माल के साथ पकड़ लिया गया। सबसे पहले मुहम्मद ने अब्दुल्लाह के कार्यों को अस्वीकार करते हुए कहा, "मैंने आपको पवित्र महीने में लड़ने का निर्देश नहीं दिया।" **लेकिन बाद में** उन्होंने एक नए रहस्योद्घाटन अर्थात् कुरआन की वही की घोषणा की:

> वे तुमसे आदरणीय महीने में युद्ध के विषय में पूछते है। कहो,"उसमें लड़ना बड़ी गम्भीर बात है, परन्तु अल्लाह के मार्ग से रोकना, उसके साथ **अविश्वास** करना, मस्जिदे हराम (काबा) से रोकना और उसके लोगों को उससे निकालना, अल्लाह की स्पष्ट में इससे भी अधिक गम्भीर है और फ़ितना (**उत्पीड़न**), रक्तपात से भी बुरा है।" और उसका बस चले तो वे तो तुमसे बराबर लड़ते रहे, ताकि तुम्हें तुम्हारे दीन (धर्म) से फेर दें। और तुममे से जो कोई अपने दीन से फिर जाए और अविश्वासी होकर मरे, तो ऐसे ही लोग हैं जिनके कर्म दुनिया और आख़िरत में नष्ट हो गए, और वही आग (जहन्नम) में पड़नेवाले है, वे उसी में सदैव रहेंगे (कुरआन 2:217)
> 
> 

बाद में अब्दुल्लाह बद्र की लड़ाई  में लड़ने वालों में से थे। उहुद की लड़ाई में भी भाग लिया और युद्ध में शहीद हो गए।

इन्हें भी देखें
---------------

* मुहम्मद
* सहाबा

सन्दर्भ
-------

1. ↑  Muhammad ibn Saad (1995). *Tabaqat – The Women of Madina*. **8**. Bewley, A. (translator). London: Ta-Ha Publishers.
2. ↑  "सरिय्यए अब्दुल्लाह बिन जहश, पुस्तक 'सीरते मुस्तफा', पृष्ठ 208". Cite journal requires `|journal=` (मदद)

बाहरी कड़ियाँ
-------------

* हयातुस्सहाबा (1-3) (हिंदी पुस्तक), लेखक:युसूफ कांधलवी

* ग़ज़वात और सराया की तारीफ, मर्दाने अर्ब, पृष्ठ ६२
भारत में **अनुसूचित बैंक**, वह बैंक हैं जिन्हें भारतीय रिजर्व बैंक (आरबीआई) अधिनियम, 1934 की द्वितीय अनुसूची में शामिल किया गया है। रिजर्व बैंक इस अनुसूची में केवल उन बैंकों को ही शामिल करता है जो, उपर्युक्त अधिनियम की धारा 42(6) (क) के मानदंडों का अक्षरक्ष पालन करते हों।

**30 जून 1999 तक भारत में कुल 300 अनुसूचित बैंक थे ! जिनका कुल नेटवर्क 64918 शाखाओं का था। भारत में अनुसूचित वाणिज्यिक बैंकों में भारतीय स्टेट बैंक और उसके सहयोगी (8), राष्ट्रीयकृत बैंक (19), विदेशी बैंक (45), निजी क्षेत्र के बैंक (32), सहकारी बैंक और क्षेत्रीय ग्रामीण बैंक शामिल हैं।**

"भारत में अनुसूचित बैंकों" से अभिप्राय भारतीय स्टेट बैंक जिसका गठन **भारतीय स्टेट बैंक अधिनियम, 1955** (1955 का 23), एक सहायक बैंक जैसा कि **भारतीय स्टेट बैंक (सहायक बैंक) अधिनियम, 1959** (1959 का 38) में परिभाषित किया गया है, एक नया बैंक जिसका गठन **बैंकिंग कंपनियां (अधिग्रहण और उपक्रमों का स्थानांतरण) अधिनियम 1970** (1970 का 5) के अनुच्छेद 3 के तहत या इसका गठन **बैंकिंग कंपनियां (अधिग्रहण और उपक्रमों का स्थानांतरण) अधिनियम 1980** (1980 का 40) के अनुच्छेद 3 के तहत, या अन्य कोई बैंक जो भारतीय रिजर्व बैंक अधिनियम, 1934 (1934 का 2), की द्वितीय अनुसूची में तो शामिल हो लेकिन "एक सहकारी बैंक" ना हो।

निम्नलिखित बैंक भारत में अनुसूचित बैंक हैं (सार्वजनिक क्षेत्र):

* भारतीय स्टेट बैंक

* स्टेट बैंक ऑफ बीकानेर और जयपुर

* स्टेट बैंक ऑफ हैदराबाद
* स्टेट बैंक ऑफ इंदौर
* स्टेट बैंक ऑफ मैसूर

(भारतीय स्टेट बैंक ने अप्रैल 2017 से अपने पांच सहयोगी बैंकों का खुद में विलय कर दिया है।

एसबीआई के पांच सहयोगी ऋणदाता स्टेट बैंक ऑफ बीकानेर एंड जयपुर, स्टेट बैंक ऑफ त्रावणकोर, स्टेट बैंक ऑफ पटियाला, स्टेट बैंक ऑफ मैसूर और स्टेट बैंक ऑफ हैदराबाद हैं। सहयोगी बैंकों में स्टेट बैंक ऑफ बीकानेर एंड जयपुर, स्टेट बैंक ऑफ मैसूर और स्टेट बैंक ऑफ त्रावणकोर सूचीबद्ध हैं।)

  

* आंध्र बैंक
* इलाहाबाद बैंक
* बैंक ऑफ बड़ौदा
* बैंक ऑफ इंडिया
* बैंक ऑफ महाराष्ट्र
* केनरा बैंक
* सेंट्रल बैंक ऑफ इंडिया
* कॉर्पोरेशन बैंक
* देना बैंक
* इंडियन ओवरसीज बैंक
* इंडियन बैंक
* ओरिएंटल बैंक ऑफ कॉमर्स
* पंजाब नेशनल बैंक
* पंजाब और सिंध बैंक
* सिंडीकेट बैंक
* यूनियन बैंक ऑफ इंडिया
* यूनाइटेड बैंक ऑफ इंडिया
* यूको बैंक
* विजया बैंक

निम्नलिखित बैंक भारत में अनुसूचित बैंक हैं (निजी क्षेत्र):

* वैश्य बैंक लिमिटेड
* अक्षरेखा बैंक लिमिटेड
* इंड्सिंड बैंक लिमिटेड
* आईसीआईसीआई बैंक बैंकिंग निगम लिमिटेड
* ग्लोबल ट्रस्ट बैंक लिमिटेड
* एचडीएफसी बैंक लिमिटेड]
* सेंचूरियन बैंक लिमिटेड
* बैंक ऑफ पंजाब लिमिटेड
* आईडीबीआई बैंक लिमिटेड

निम्नलिखित बैंक भारत में अनुसूचित बैंक हैं (विदेशी):

* अमेरिकन एक्सप्रेस बैंक लिमिटेड
* ए एन जै़ड ग्रिन्डलेयज़ बैंक
* बैंक ऑफ अमेरिका
* बैंक ऑफ टोक्यो लिमिटेड
* बैंक नैशनेल दे पेरिस
* बारक्ले बैंक
* सिटी बैंक
* ड्यूश बैंक
* हांगकांग एंड शंघाई बैंकिंग निगम
* स्टैंडर्ड चार्टर्ड बैंक
* द चेस मैनहट्टन बैंक लिमिटेड
* ड्रेस्ड्नर बैंक एजी।
**अब्दुलकादिर हसन बेग मार्शानी** (रूस: Князь Абдулкадир-бек Маршания) (१८६२ - १९२८ ), आबखाज़  राजकुमार थे। वह अपनी बहन एमीने नाज़िकेदआ के माध्यम से सुल्तान मोहम्मद पष्ठ के बहनोई भी थे। 

उन्होंने ट्सएबेलड़ा में जनम लिया था। उनके पिताश्री हसन बेग थे जो के एक आबखाज राजकुमार थे। रूस-तुर्की युद्ध १८७७-७८ के दौरान, वह अपने परिवार के साथ इस्तांबुल के ओरताकोय आ गए थे.

वह अब्दुल हमीद द्वितीय के घुड़सवार सहयोगियों में से एक बन गए थे। वह १८९० के दशक तक इस पद पर बने रहे। दरबार में कुछ लोगों की साज़िश का शिकार हुए और उन्हे सिवास में निर्वासित कर दिया गया। उन्होंने सिवाकास में कादिरकोय की स्थापना की। बाद में उन्हे योज़गात में नियुक्त किया गया और १९०९ में अबदुलहमीद के त्याग के बाद, वह इस्तांबुल लौट आए। वह गॉज़तेपे में पारिवारिक हवेली में स्वतंत्रता के युद्ध तक रहे  थे। चूँकि उनके बेटा इस्माइल बेग स्वेच्छा से युद्ध में शामिल होना चाहता थे, इसलिए वह अपने परिवार के साथ अनातोलिया वापस चले गए और सिवास में बस गए। उनकी मृत्यु कादिरकोय में हुई। उनका शव परिवार के मकबरे में दफनाया गया था।

बेग की सबसे बड़ी बेटी मिस्लिमेलेक खानम ने शहजादे अब्दुलकादिर से शादी की और उनकी पहली पत्नी थी। बेग की दूसरी बेटी दिलारा खानम ने अब्दुल हमीद द्वितीय के साथी केनान पाशा से विवाह किया। बेग के अन्य बेटों में शामिल हैं: अली और रशीद जो के मोहम्मद पॅष्ठ के साथी थे।

बेग की पोती नादिया ने मिस्र के शाही परिवार के वाहिद युसरी पाशा से शादी की।

### ग्रन्थसूची

* अचबा-अंचबदेज़, लेयला, प्रिसेंस: हरम की स्मृतियाँ, इस्तांबुल २००४
* अफ़ीफ़ रेज़ेमज़ा: महल से वनवास, इस्तांबुल २०१३
* अर्देबा, रुमेयसा: मोहम्मद पॅष्ठ का सैन रेमो के दिन, इस्तांबुल २००९
* ऑजतुनआ, ईलमज़: राष्ट्र एवं परिवरे- अंकारा १९९०
वनस्पति शास्त्र

  

गाँधीजी की जन्मभूमि पोरबन्दर में सन १८४९ जन्मे और वनस्पति शास्त्र के महान विद्वान का नाम था जयकृष्ण इन्द्रजी ठाकर। स्कूल की आठ आने की फ़ीस ना भर पाने की वजह से अंग्रेजी माध्यम से कक्षा तीन तक ही पढ़ पाये, क्यों कि कक्षा ४ की फ़ीस १ रुपया महीना थी जो कि इन्द्रजी के लिये भर पानी मुश्किल थी।

मात्र कक्षा तीन तक पढ़ पने वाले इन्द्र जी को डॉ भगवान लाल इन्द्रजी का सानिध्य मिलते ही उन्होने इन्द्रजी के अन्दर छुपे विद्वान को पहचान लिया और उन्हीं की मदद से इन्द्र जी वनस्पती शास्त्र के महापंडित बने।

वनस्पति शास्त्र पर इन्द्रजी ने सबसे पहले १९१० में एक गुजराती पुस्तक लिखी जिसका नाम था "वनस्पति शास्त्र"। इस पुस्तक को देख कर उस समय के अंग्रेज विद्वान चौंक गए और उन्होने इन्द्रजी से इस पुस्तक को अंग्रेजी में लिखने का आग्रह किया तब उनका उत्तर था:

 **आप अंग्रेज भारत के किसी भी प्रांत में पैदा होने वालि वनस्पति को पहचान सकते हो, हिन्द की वन्स्पति पर पुस्तक भी लिखते हो परन्तु हम हमारे यहाँ पैदा होने वाली वनस्पति को नहीं पहचान पाते हैं; आप जिस पद्दति से दुनियाँ भर की वनस्पति को पहचान लेते हो उसी पद्दति को में अपने देश वासियों को बताना चाहता हुँ अत: मैंने इस पुस्तक को गुजराती में ही लिखने का निश्चय किया है।**

७५५ पृष्ठ की और १०रुपये मूल्य की इस पुस्तक में इन्द्र जी ने लगभग ६११ वनस्पतियों का वर्णन, वनस्पति को पहचानने के तरीके साथ ही गुजराती श्लोक और दोहे कविताओं के माध्यम से वनस्पति के उपयोग का विस्तृत वर्णन किया था। इसी पुस्तक को पढ़ कर गांधीजी ने अपने अफ़्रीका वास के दौरान नीम को दवाई के रूप में उपयोग में लिया था। पर अफ़सोस कि अपनी पत्नी के गहने गिरवी रख कर यह पुस्तक प्रकाशित करवाने के बाद भी यह पुस्तक इतनी नहीं बिक पाई। यानि पुस्तक की पहली आवृति बिकने में लगभग १७ वर्ष बीत गये पर इन्द्रजी निराश नहीं हुए और कच्छ के महाराजा के अनुरोध और सहयोग से उन्होने दूसरी पुस्तक लिखी जिसका नाम था "कच्छ नी जड़ी बूट्टियों"। इस पुस्तक में इन्द्रजी ने लगभग १०० जड़ी बूटीयों का सचित्र परिचय दिया था। उस जमाने में वनस्पति शास्त्र की पुस्तकों को साहित्य की श्रेणी में नहीं रखा जाता था (अब भी नहीं रखा जाता है) इस वजह से यह पुस्तक भी इतनी प्रसिद्ध नहीं हो पाई, परन्तु बनारस हिन्दू विश्व विध्यालय के महामना पं मदन मोहन मालवीय ने इन्द्र जी को निमंत्रण दिया कि वे काशी आवें और वनस्पति शास्त्र में सहाय़ता करें।

**" मैं बड़ा अहसान मानूंगा यदि आप कृपाकर यहाँ आवें और विद्वानों की मंडली में काशी वास का सुख अनुभव करें और आयुर्वेद के उद्धार और उन्नति में सहायता पहुँचाने के लिये वनस्पति वनBotenical Garden बनाने में संमति और सहायता दें।**

परन्तु वृद्धावस्था की वजह से इन्द्रजी, पं मदन मोहन मालवीय का प्रस्ताव स्वीकार नहीं सके और उन्होने लिखा:

**"अब यह शरीर ७६ वर्ष का जीर्ण हुआ है, कर्ण बधिर हुआ है, मुंह में एक दाँत शेष रहा है। बरसों तक जंगल में भटकने से अब कमर भी अकड़ रही है…. दीपोत्सव के बाद स्वास्थय होगा तो एक समय बनारस विश्वविद्यालय के आयुर्वेदिक विभाग में वनस्पति वन के दर्शन कर कृतार्थ होउंगा।**

परन्तु जयकृष्ण इन्द्रजी काशी नहीं जा पाये और सन १९२९ में लगभग ८० वर्ष की उम्र में उनका निधन हो गया।

टीका टिप्प्णी
-------------

गुजरात समाचार (दिनांक28.10.2004) से अनुदित:
**जॉर्ज रूफस केनामोर** (1846-1928) 19वीं शताब्दी के अंत में मिसौरी में एक अमेरिकी व्यापारी, राजनेता और सरकारी कर्मचारी थे।

केनमोर का जन्म टेनेसी के मॉरी काउंटी, टेनेसी में 19 जनवरी, 1846 को टेनेसी के ग्रांट एलन केनमोर और उत्तरी कैरोलिना के एमिली फ्रांसेस केनामोर या एमिली लंदन में हुआ था। यह परिवार 1856 के आसपास डेंट काउंटी, मिसौरी चला गया और सलेम के उत्तर में एक मील की दूरी पर रहा, जहां वे 1857 में स्थानांतरित हो गए।
उन्होंने सलेम के आम स्कूलों में शिक्षा प्राप्त की थी और 16 साल की उम्र में उन्होंने 48वें मिसौरी इन्फैंट्री वालंटियर्स की कंपनी डी में भर्ती किया और पूरे गृह युद्ध के दौरान सेवा की, जिसके बाद मिसौरी के गवर्नर थॉमस सी. फ्लेचर ने उन्हें जॉर्ज रूफस केनामोर (1846-1928) 19वीं शताब्दी के अंत में मिसौरी में एक अमेरिकी व्यापारी, राजनेता और सरकारी कर्मचारी थे।
एक आजीवन डेमोक्रेट, केनामोर ने 1868 में होरेशियो सीमोर के लिए अपना पहला वोट डाला और चार साल के लिए शैनन काउंटी, मिसौरी के कोषाध्यक्ष चुने गए और चार साल तक डेंट काउंटी के प्रतिनिधि के रूप में काम किया।स्थानीय कंपनी का कप्तान नियुक्त किया। 
1872 में केनामोर ने ए.एच. और एच.बी. क्लार्क को सालेम में अपने जनरल स्टोर में रखा था और उनके द्वारा माल के भंडार के साथ एमिनेंस, मिसौरी भेजा गया था, जहां उन्होंने लगभग 1885 में सलेम लौटने तक उनकी ओर से एक स्टोर संचालित किया।
**जयती घोष** एक विकास अर्थशास्त्री हैं। 

जयती घोष
वह जवाहरलाल नेहरू विश्वविद्यालय में इकोनॉमिक स्टडीज एंड प्लानिंग, स्कूल ऑफ सोशल साइंसेज में अर्थशास्त्र के प्रोफेसर हैं। उनकी विशिष्टताओं में वैश्वीकरण, अंतर्राष्ट्रीय वित्त, विकासशील देशों में रोजगार पैटर्न, व्यापक आर्थिक नीति और लिंग और विकास से जुड़े मुद्दों शामिल हैं।

शिक्षा
------

घोष ने दिल्ली विश्वविद्यालय से स्नातक कर मास्टर डिग्री जेएनयू से प्राप्त की। पीएचडी के लिए उन्होंने कैंब्रिज विश्वविद्यालय से जुड़ गयी। उनकी १९८४ की डॉक्टरेट की थीसिस का नाम "गैर पूंजीवादी भूमि का किराया था: सिद्धांत और उत्तर भारत का मामला" डॉ टी बयरेस की देखरेख में।

करियर
-----

वह पहले टफट्स विश्वविद्यालय और कैम्ब्रिज विश्वविद्यालय में पदों को संभाला, इस बीच पूरे भारत में अकादमिक संस्थानों में व्याख्यान देटी थी। वह नयी दिल्ली में आर्थिक अनुसन्धान के संस्थापको में से एक हैं। फरवरी २०११ में प्रोफेसर ईव लैंडो के साथ उन्हें अंतर्राष्ट्रीय श्रम संगठन के सभ्य कार्य अनुसंधान पुरस्कार मिला।

सन्दर्भ
-------


1. ↑   Department of Communication (DCOMM) (16 February 2011). "ILO Decent Work Research Prize awarded to two distinguished scholars" (Press release). International Labour Organization. Retrieved 4 November 2014.
जंगीसाहेब नायक (06/07/1598) जंगी साहब का जन्म एक धनाड्य पंजाब के तांडे मे हुया. जब बंजारे स्वयंपुर्ण थे वे लाखो का कारोभार करतें थे वुस काल मे बंजारोके तिन तांडो (बंजारा, नायक, लुबाणा/लंबाडा/लमाणी) साथ हि सभि बंजारे रहा करते थे. बाद मे बावन तांडो का निर्माण हुया. 14 वी सदी से बंजारे सिख धर्म से जुडे थे वे गुरु को ही अपणा सबकुच मानते थे और गुरु घर ही अपणा सबकुच मानते थे. गुरु कि साखीया मे एसा पता चलता है के सभि बंजारे सिख थे. जंगी भंगी नायक जिस तांडे का नेतृत्व करते थे वे तांडा सतगरु लखीशा बंजारा जी के अधिन था. बाबा लखीशा जी के अधिनस्थ एसे तांडे चला करते थे. और ये सभि तांडो को केंद्र दिल्ली का रायसिना था. साल मे या छ माह मे इक्कटे होते थे. सामान का अदान प्रदान, वाया नातरा, और अन्य कार्यक्रम मनाया जाता था. और लाख डेड लाख बैलो का तांडा बनाके वुसका एक नायक नियुक्त किया जाथा था. जंगी साहब के अंतर्गत जो तांडा था वो एक लाख पच्छात्तर हजार बैलो वाला विशाल तांडा था. जहागिर बादशाने ने बाबा लखीशा के कहनेपर जंगी नायक के तांडे को भेजा था. और वो जहागिर के वजिर आसफ खा की मदत के लिये भेजा था. पर जब पता चला के जहागिर आसफ खा के जरिये विनाश कारी कार्य कर रहा है. बाबा लखीशा ने आशफ खा कि मदत न करणे के लिये आदेश दिया. और जंगी नायक ने ये आदेश जब आशफ खा को सुनाया तो वुन्होने निडर होके सहायते करणे के लिये कहा और एक सोनेका ताम्रपत्र भि दिया जिसमे लिखा था के जंगी नायक को दिन के तिन खुन माफ है और जहा जंगी नायक के बैल खडे है आशफ खा के घोडे खडे एसा समजा जाये ये आदेश दिया. इस ताम्रपत्र से निडर होकर वो आशफ खो को मदत करता रहा. जंगी नायक ने आसफ खा के सामान लादने के साथ युध्द मे भि साथ देणे लगा और हिंदु राजाओको हराने लगा ये बात जब बाबा लखीशा को पता चली तब वुन्होने भगवान दास के जरिये जंगी नायक को मारणे का आदेश दिया और इस युध्द मे जंगी नायक कि मौत हो गयी. जब लाखा बंजाराकी बात न माननेपर और हिंदु राजाके विरोध मे लढाई करणे के कारण लाखा जी ने जंगी नायक के उपर बहिष्कार कर दिया था इस वजसे आज भि बंजारे जंगी नायक कि पुजा राज मे चुपकेसे करते है और वुसही भनक भि किसी को नही लगणे देते. वुसे गप्ती पुजा कहते है वुसमे बकरा बली कि प्रथा है.
**झाझी रामपुरा** (Jhajhi Rampura) भारत के राजस्थान राज्य के दौसा ज़िले की बसवा तहसील में स्थित एक गाँव है।

विवरण
-----

यह अलवर ज़िले की सीमा के निकट स्थित है और आस्था का एक प्रमुख केन्द्र है। यह अपने शिव मंदिर, जिसे श्री ग्यारह रूद्र महादेवके नाम से जाना जाता है, और इसके समीप स्थित गोमुख कुण्ड के लिये प्रसिद्द है।

गौमुख एवं अन्य जलकुण्ड
----------------------

जयपुर स्थित प्रसिद्ध गलता तीर्थ के समान ही यहाँ भी गौमुख से जलधारा का निरंतर प्रवाह होता रहता है जिसमें किसी बडे तीर्थ के समान ही लोग स्नान करते हैं, अर्ध्य देते हैं तथा पात्रों में भरकर अपने घर भी ले जाते हैं। गौमुख से निकलकर जल मर्दाना कुण्ड में प्रवाहित होता है। यह कुण्ड लगभग 5 फ़ीट गहरा है जिसमें लोग स्नान करते हैं। झाझीरामपुरा जैसी पावन धरा पर एक कमलकुण्ड भी है जिसमें वर्षभर कमल खिलते हैं।

अन्य प्रमुख मंदिर एवं देवस्थान
------------------------------

झाझीरामपुरा धाम में संकटमोचन हनुमान मंदिर, देवनारायण मंदिर, मीन भगवान मंदिर, दिगम्बर जैन मंदिर,अट्टा हनुमान मंदिर, राधाकृष्ण मंदिर आदि प्रमुख मंदिर भी स्थित हैं।

मेला
----

झाझीरामपुरा धाम में वैसे तो लोगों की आवाजाही बनी ही रहती है, लेकिन फ़िर भी यहाँ एक वार्षिक मेले का आयोजन हिंदू कैलेंडर के अनुसार श्रावण मास में किया जाता है। यहाँ श्रावण मास के सोमवार (वन सोमवार) का खास महत्त्व है। श्रावण मास में यहाँ लोगों का जमघट दिखाई देता है एवं विभिन्न प्रकार की दुकानें प्रसाद, पूजन-सामग्री आदि से सजी हुई नजर आती हैं।

आवागमन
------

दौसा जिले के बांदीकुई से बसवा की दूरी महज 13 किलोमीटर है एवं लगभग इतनी ही दूरी अलवर जिले के राजगढ से है। बसवा से झाझीरामपुरा लगभग पाँच-छः किलोमीटर दूर स्थित है। बसवा तक गंगापुर-अलवर मेगा हाईवे से जाया जा सकता है तथा बसवा से झाझीरामपुरा तक ग्रेवल सडक है। बसवा रेलवे स्टेशन भी है जहाँ पैसेंजर गाड़ियों का ठहराव भी है।

चित्रदीर्घा
-----------

इन्हें भी देखें
---------------

* दौसा ज़िला

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
**जयसिंहपुर** (Jaisinghpur) भारत के हिमाचल प्रदेश राज्य के काँगड़ा ज़िले में स्थित एक नगर है।

विवरण
-----

जयसिंहपुर कांगड़ा के कटोच राजा, महाराजा जय सिंह के नाम के बाद नामित किया गया था। जयसिंहपुर ब्यास नदी के किनारे कांगडा, हमीरपुर व मंडी की संगम स्थली है। यह अपने चौगान के लिये जाना जाता है। यहा पर कई उल्लेखनीय मंदिर है, जानकी नाथ मंदिर, राधे कृष्ण मंदिर बस अड्डे के समीप, जानकी नाथ मंदिर, बाबा मणि राम मंदिर, शनि देव मंदिर, खड़ेश्वरी बाबा मंदिर और शीतला माता मंदिर तिन्बर-पालमपुर सड़क पर स्थित प्रसिद्ध मंदिर है।

भूगोल
-----

जयसिंहपुर 31°54′00″N 76°36′00″E﻿ / ﻿31.900°N 76.600°E﻿ / 31.900; 76.600 और 558 मीटर (1,831 फुट) की औसत ऊंचाई पर, काँगड़ा ज़िले की दक्षिणी सीमा पर स्थित है। इसके साथ हमीरपुर ज़िले और मंडी ज़िले की सीमाए लगती है।

जनांकिक
-------

भारत की जनगणना २००१ के अनुसार जयसिंहपुर शहर की आबादी १,२७३ और जयसिंहपुर तहसील की आबादी ५८,६२९ है, जिसमे २६,६६६ पुरुष और ३१,९५७ महिलाएँ है।

प्रवेश
------

जयसिंहपुर सीधे सड़क मार्ग से प्रमुख हिल स्टेशन, पालमपुर, के साथ जुड़ा हुआ है।

**जयसिंहपुर से दूरी**

|  |  |
| --- | --- |
| **शहर** |  **दूरी (कि.मी.)** |
| शिमला | २०० |
| बिलासपुर | ११० |
| घुमारवीं | ९२ |
| हमीरपुर | ४७ |
| सुजानपुर | २२ |
| पालमपुर | ४२ |
| धर्मशाला | ८२ |

इन्हें भी देखें
---------------

* काँगड़ा ज़िला
* हिमाचल प्रदेश

सन्दर्भ
-------

1. ↑  "Himachal Pradesh, Development Report, State Development Report Series, Planning Commission of India, Academic Foundation, 2005, ISBN 9788171884452
2. ↑  "Himachal Pradesh District Factbook," RK Thukral, Datanet India Pvt Ltd, 2017, ISBN 9789380590448
3. ↑  "भारत की जनगणना". मूल से 14 मई 2007 को पुरालेखित. अभिगमन तिथि 21 फ़रवरी 2010.
औद्योगिक अपघर्षक
**अपघर्षक** ऐसे पदार्थ हैं जिन्हें किसी वस्तु के ऊपर रगड़कर उस वस्तु का आकार बदलने या उसे अधिक चिकना (smooth) बनाने का काम आता है। यह प्राकृतिक तथा कृत्रिम पदार्थों को मिलाकर बनाया जाता है और लकड़ी, धातु तथा पत्थरों के प्रमार्जन तथा उनपर चमक पैदा करने के कामों में लाया जाता है। प्राकृतिक अपघर्षकों में कुरुबिंद (कोरंडम, corundum), एमरी, (emery), बालू (sand) तथा विविध प्रकार के पत्थर हैं, जिनका उपयोग पेषण पत्थर और शाणचक्रों (grinding wheels) के बनाने में होता है। दूसरे प्राकृतिक अपघर्षक भी हैं, जो इतने लाभदायक और अधिक उपयोगी नहीं हैं।
कभी-कभी अपघर्षकों का प्रयोग चिकना बनाने के बजाय खुरदरा बनाने के लिए भी किया जाता है।

परिचय
-----

बनावटी अपघर्षकों में कारबोरंडम (carborundum), जो कार्बन तथा कुरुबिंद को मिलाकर बनता है, पिसा हुआ लोहा तथा इस्पात हैं। इस्पात से एमरी भी बनाया जाता है। या तो इस्पात को पीसकर, या फिर इस्पात एमरी बनाकर अपघर्षक बनाते हैं। इस्पात एमरी बनाने का नियम यह है कि अच्छे इस्पात को अधिक तपाकर तुंरत जल में डाल देते हैं। इस ठंढे लोहे को यंत्रों द्वारा पीस लिया जाता है।

इन प्राकृतिक तथा बनावटी अपघर्षकों को चिपकनेवाले पदार्थ के साथ मिलाकर पेषण पत्थर या शाणचक्र बनाए जाते हैं। इन चिपकनेवाले पदार्थों में काचित (Vitrified) सिलिकेट, चपड़ा (shellac), संश्लिष्ट रेजिन और रबर मुख्य हैं। विशेष भारी कामों के लिये, या ऐसे कामों के लिये जहाँ धातु को अधिक तीव्र गति पर घिसना होता है, काचित पदार्थ का उपयोग सबसे अधिक होता है।

रबर ऐसे पतले चक्र बनाने के काम में लाया जाता है जिनसे किसी धातु को दो भागों में काटा जाता है। ये चक्र भंगुर नहीं होते और इस प्रकार इनके टूटने का डर नहीं रहता।

अपघर्षक की संरचना पर ध्यान देना जरुरी है,। संरचना से मतलब धर्षक के कणों की एक दूसरे से दूरी से है। दूर दूर रखे गए कण मृदु और तन्य (ductile) धातु को ठीक प्रकार से काट सकते हैं, परंतु पास पास रखे गए कण कठोर तथा भंगुर धातु के लिये उपयुक्त होते हैं। पास पासवाले कण से अच्छी परिसज्जा (finish) होती है और समतल पर चमक आ जाती है।

अपघर्षक के कणों के परिमाण का भी प्रभाव धातु पर पड़ता है। कठोर और भंगुर धातुएँ छोटे कण के अपघर्षक से अच्छी कटती हैं और इसी प्रकार ये अपघर्षक प्रमार्जन के लिय भी ठीक होते हैं। मोटे कण के अपघर्षकों से अधिक धातु कम समय में कट जाती है, परंतु अच्छी परिसज्जा नहीं हो पाती और धातु पर रेखाएँ पड़ जाती हैं।
जॉर्ज बुकनैन।जॉर्ज बुकनैन।
**जार्ज बुकनैन** (George Buchanan ; १५०६-१५८२) स्कॉट इतिहासकार एवं मानवतावादी लेखक थे।

परिचय
-----

उनकी शिक्षा डंबार्टन स्कूल तथा पैरिस स्कूल में हुई। सेंट ऐंडूज विश्वविद्यालय से बी.ए. तथा पेरिस से एम.ए.। विद्यार्थीकाल से लैटिन कविता लिखना आरंभ किया। वे पैरिस आए और वहाँ तीन वर्ष तक लैटिन शिक्षक का कार्य करते रहे। उनके चार दु:खांत नाटक 'मिडिया', 'एलसेसटिस', यूनूपीडट से अनुवादित तथा 'जेफ्था' व बैप्टिस्ट मौलिक रचनाएँ हैं जा विद्यार्थियों द्वारा अभिनीत करने के लिए लिखी गई। प्रसिद्ध निबंधकार मांतेन उनका इसी समय का शिष्य था। पुर्तगाल में नवस्थापित कालेज के प्राचार्य रूप में आने के तुरंत बाद अपने धार्मिक विचारों के कारण मठ में बंदी बना लिए गए। यहाँ उन्होंने बाइबिल की प्रार्थनाओं का लैटिन में अनुवाद किया जो १९वीं शताब्दी तक स्कॉटलैंड में पाठ्यपुस्तक के रूप में पढ़ाया जाता रहा। 'लेनोरा' नामक काव्य भी यहीं लिखा गया। 

१५६२ में स्कॉटलैंड की रानी मेरी के शिक्षक नियुक्त हुए पर लॉर्ड डार्नले की हत्या के बाद उन्होंने मेरी के विरुद्ध 'डिटेक्शिया' नामक पुस्तक लिखकर यूरोप में उसके अभियोग का प्रचार किया तथा 'कैस्केट लेटर्स' उसी द्वारा लिखे जाने का समर्थन किया। जेम्स छठे के पक्ष में रानी द्वारा गद्दी त्यागने पर वर्ष तक जेम्स के शिक्षक रहे। १५७९ में संसद के अधिकार तय हुए। 'डीजुरे रेनी एमिड स्कॉट्स' (१५७०) लिखकर उन्होंने जनता को राजा की शक्ति का आधार बताया और रानी मेरी के प्रति किए गए वर्ताव का समर्थन किया। संसद् द्वारा इसका विरोध हुआ और यह पुस्तक ऑक्सफोर्ड विश्वविद्यालय द्वारा जलाई भी गई। १५८२ में 'रेरम स्कॉट केरम हिस्ट्रिया' नामक स्कॉटलैंड का इतिहास लिखा। 

लैटिन भाषा में रचना करने के कारण वे विशेष जनप्रिय और अमर न हो सके। इस भाषा पर इनका पूर्ण अधिकार था और वे सच्चे अर्थ में कवि थे। पाँच खंडों में 'डी स्फ़ेरा' काव्य लिखकर उन्होंने कोपरनिकस के मुकाबले टॉलेमी के ज्योतिष सिद्धांतों का समर्थन किया। वे स्वतंत्र विचारक, स्पष्टवादी व्यक्ति तथा सफल साहित्यिक थे। सारा यूरोप उन्हें प्रथम श्रेणी का कवि मानता था।

बाहरी कड़ियाँ
-------------

* *De Jure Regni Apud Scotos*, online text
* *De Jure Regni Apud Scotos*, The Rights of the Crown in Scotland, translated from Latin to English by Robert MacFarlan, in its entirety (free PDF download)
* Rerum Scoticarum Historia (Latin and English)
* Psalmorum Davidis Paraphrasis Poetica (Latin and English)
कुमारिल भट्ट के शिष्य प्रभाकर ने अपने गुरु के अभिहितान्वयवाद 
के विरुद्ध सबसे पहले इस मत का प्रतिपादन किया। आगे चल कर उनके इस बात से कई लोग जुड़े। "प्रभाकर मीमांसा" में माना गया है कि अर्थ का ज्ञान केवल शब्द से नहीं, विधिवाक्य से होता है। जो शब्द किसी आज्ञापरक वाक्य में आया हो उसी शब्द की सार्थकता है। वाक्य से बहिष्कृत शब्द का कोई अर्थ नहीं। "घड़ा" शब्द का तब तक कोई अर्थ नहीं है जब तक इसका ("घड़ा लाओ" जैसे आज्ञार्थक) वाक्य में प्रयोग नहीं हुआ है। इसी सिद्धांत को **अन्विताभिधानवाद** कहते हैं अर्थात् हम कह सकते हैं कि इन्होंने माना कि वाक्य अपने आप में सार्थक है उसे सार्थक शब्दों के योग से बनाने की आवश्यकता नहीं।

इस सिद्धांत के अनुसार जब शब्द आज्ञार्थक वाक्य में अन्य शब्दों से अन्वित (संबंधित) होता है तभी वह अर्थविशेष का अभिधान करता है। प्रत्येक शब्द अर्थ का बोध कराने में अक्षम है किंतु व्यवहार के कारण शब्द का अर्थ सीमित हो जाता है। शब्दार्थ की इस सीमा का ज्ञान व्यवहार से ही होगा और भाषा में व्यवहार वाक्य के माध्यम से ही व्यक्त होता है, अत: शब्द का अर्थ वाक्य पर अवलंबित रहता है। इस सिद्धांत के अनुसार वाक्य ही भाषा की इकाई है।

इन्हें भी देखें
---------------

* मीमांसा

संदर्भ
------


1. ↑  देवेन्द्रनाथ, शर्मा. *भाषा विज्ञान की भूमिका*. पृ॰ 241. आई॰ऍस॰बी॰ऍन॰ 9788171197439.
2. ↑  भोलानाथ, तिवारी. *भाषा विज्ञान*. पृ॰ 220. आई॰ऍस॰बी॰ऍन॰ 8122500072.
3. ↑  *हिन्दी साहित्य कोश भाग-१*. पृ॰ 31.
4. ↑  *हिन्दी साहित्य कोश भाग-१*. पृ॰ 41.
**जॉर्ज विटेट** (1878-1926) एक स्कॉटिश वास्तुकार थे, जिन्होने अपना अधिकतर काम मुंबई में किया था।

जीवनी
-----

विटेट द्वारा डिज़ाइन की गयी कराची पोर्ट ट्रस्ट की इमारत।
जॉर्ज विटेट का जन्म 1878 में ब्लेयर एथोल, स्कॉटलैंड में हुआ था। उन्होंने भारत जाने से पहले एडिथबर्ग और यॉर्क में मिस्टर हीथ ऑफ पर्थ के साथ वास्तुकार (आर्किटेक्चर) का अध्ययन किया था।
विटेट 1904 में भारत आए थे और यहाँ वो जॉन बेग के सहायक बन गये, फिर मुंबई में परामर्शदाता वास्तुकार बने। विटेट और बेग् वास्तुकला की इंडो-सारसेनिक शैली के विकास और उसे लोकप्रिय बनाने में बहुत योगदान दिया।

12 मई 1917 को, विटेट को जब कि वो मुंबई सरकार के परामर्शदाता वास्तुकार थे, को सर्वसम्मति से द इंडियन इंस्टिट्यूट ऑफ़ आर्किटेक्ट्स के पहले अध्यक्ष के रूप में चुना गया।

विटेट ने मुंबई के कुछ सबसे प्रसिद्ध स्थलों को डिज़ाइन किया है जिनमें: छत्रपति शिवाजी महाराज वास्तु सग्रहालय, गेटवे ऑफ़ इंडिया, इंस्टीट्यूट ऑफ साइंस, धोबीतलाब में छोटा कॉज कोर्ट, वाड्रा मैटरनिटी हॉस्पिटल, बॉम्बे हाउस, किंग एडवर्ड मेमोरियल अस्पताल, ग्रांड होटल। और मुंबई डॉक से सटे बैलार्ड एस्टेट की इमारतें शामिल हैं।

कराची में, उन्होंने कराची पोर्ट ट्रस्ट (KPT) भवन का डिजाइन तैयार किया।

जॉन बेग के साथ उन्होंने वास्तुकला की इंडो-सारसेनिक शैली को विकसित किया और लोकप्रिय बनाया।

1926 में मुंबई में गंभीर पेचिश से उनकी मृत्यु हो गई, और उन्हें सेवरी कब्रिस्तान में दफनाया गया।

सन्दर्भ
-------

1. ↑  "Presidents". Indian Institute of Architects. मूल से 30 July 2012 को पुरालेखित. अभिगमन तिथि 16 August 2012.
2. ↑  History Archived 2018-08-31 at the Wayback Machine KPT official website Retrieved 5 August 2013
3. ↑  "George Wittet". The Mumbai Pages. अभिगमन तिथि 16 August 2012.
वन में धरती पर पतझड़ में पत्तों का ढेर अपच्छेदन द्वारा बनता है
**अपच्छेदन** (Abscission) किसी जीव के किसी अंग के अलग होकर गिर जाने की प्रक्रिया को कहते हैं। उदाहरण के लिये वृक्षों से पत्तों, फलों, फूलों या बीजों का गिरना औपचारिक रूप से जीव विज्ञान में अपच्छेदन कहलाता है। इसी तरह से प्राणी विज्ञान में किसी स्वस्थय प्राणी द्वारा नियमित रूप से त्वचा, बाल या पंजे का झड़ना, या फिर किसी परभक्षी से बचने के लिये कुछ प्राणियों द्वारा जान-बूझकर अपनी पूँछ को अलग कर देना भी अपच्छेदन कहलाता है। कोशिका विज्ञान में कोशिकाद्रव्य विभाजन (cytokinesis, साइटोकाइनीसिस) में किसी कोशिका के बंटकर दो अलग पुत्री कोशिकाओं का बन जाना भी अपच्छेदन के नाम से जाना जाता है।

इन्हें भी देखें
---------------

* जीव विज्ञान

सन्दर्भ
-------

1. ↑  Williams, A.G. & T.G. Whitham (1986). Premature leaf abscission: an induced plant defense against gall aphids. Ecology, 67(6), 1619-1627.
2. ↑  Highfield, Roger (22 Sep 2008). "Why leaves fall off trees is discovered Archived 2013-10-12 at the Wayback Machine". Telegraph.co.uk (The Daily Telegraph). Retrieved 1 Nov 2009.
3. ↑  Sakamoto, M. I. Munemura, R. Tomita, & K. Kobayashi (2008). Reactive oxygen species in leaf abscission signaling. Plant Signal Behavior, 3(11), 1014-1015.
जय जगन्नाथ 2007 की भारतीय बहुभाषी पौराणिक फिल्म है, जिसका निर्देशन सब्यसाची मोहपात्रा ने किया है, जिसे 15 भाषाओं में रिलीज़ किया गया है। ओडिया और हिंदी के अलावा, यह डब किए गए संस्करण अंग्रेजी, बंगाली, असमिया, छत्तीसगढ़ी, भोजपुरी, राजस्थानी, पंजाबी, गुजराती, मराठी, तेलुगु, तमिल, मलयालम और नेपाली भाषाओं में जारी किए गए हैं।

रूप-रेखा
--------

जय जगन्नाथ की कहानी प्राचीन शास्त्र लक्ष्मी पुराण पर आधारित है। अछूतों को प्राचीन काल में भगवान की प्रार्थना, पूजा और अनुष्ठान करने की अनुमति नहीं थी। इस कहानी के महत्वपूर्ण पात्रों में से एक, श्रीया, प्रार्थना और पूजा करने की हिम्मत करती है और देवी लक्ष्मी के समर्थन में जीत जाती है। असली नाटक तब शुरू होता है जब लक्ष्मी अपने भाई बलराम (बलभद्र) के कहने पर भगवान जगन्नाथ से अलग हो जाती है क्योंकि वह अनुष्ठान और पूजा करने के लिए भी अछूतों को प्रोत्साहित करके पृथ्वी पर भेदभाव समाप्त कर देती है।

जैसे ही लक्ष्मी जगन्नाथ के घर से बाहर निकलती है, जगन्नाथ और बलराम अत्यधिक पीड़ा से गुजरते हैं - इतना कि उन्हें पानी और भोजन के बिना भूखा रहना पड़ता है। लक्ष्मी के श्राप का भाइयों पर इतना गहरा प्रभाव पड़ा कि 12 वर्षों तक उनके पास कठिन समय था। जल्द ही उन्हें लक्ष्मी के महत्व का एहसास हुआ और वह उन्हें अपने निवास स्थान पर वापस लाने के लिए उत्सुक थे। लक्ष्मी एक शर्त पर जगन्नाथ के निवास पर लौट आई: पृथ्वी पर जाति और पंथ का कोई भेदभाव नहीं होगा।

इस अनोखी कहानी ने बताया कि भगवान के लिए हर कोई समान था इसके अलावा यह प्राचीन काल से देवताओं के सुधार और प्रगतिशील रुख को दर्शाता था। केवल नारद के माध्यम से अंत में यह पता चलता है कि जातिवाद और भेदभाव को समाप्त करने के लिए जगन्नाथ ने घटनाओं की इन श्रृंखलाओं को "सेट" किया था, जो सामाजिक संदेश के अलावा सच्ची आध्यात्मिकता की ताकत को उजागर करता था।

पुरस्कार
--------

ओडिशा राज्य फिल्म पुरस्कार: इस फिल्म को सर्वश्रेष्ठ जूरी पुरस्कार और सर्वश्रेष्ठ संपादक का पुरस्कार के नाम से समानित कियागया ।

स्वागत
------

जय जगन्नाथ, निर्देशक सब्यसाची मोहपात्रा द्वारा निर्देशित फिल्म ओडिया और हिंदी में मूल के अलावा 13 भाषाओं की रिकॉर्ड संख्या के साथ रिलीज हो रही है। जय जगन्नाथ एक बहुभाषी सामाजिक-पौराणिक फीचर फिल्म है। अत्याधुनिक ग्राफिक्स, समृद्ध उत्पादन मूल्यों और दिव्य संगीत जय जगन्नाथ के उच्च बिंदु हैं। इस सामाजिक-पौराणिक फिल्म में सभी में छह गाने हैं।

संदर्भ
------

1. ↑  "Entertainment, all in the Lord's name". *www.telegraphindia.com* (अंग्रेज़ी में). मूल से 2 मार्च 2019 को पुरालेखित. अभिगमन तिथि 2019-03-02.
2. ↑  "Oriya film 'Jai Jagannath' creates history - Bollywood News". Bharatwaves.com. मूल से 2011-07-23 को पुरालेखित. अभिगमन तिथि 2012-02-25.
3. ↑  ""Jai Jagannath" is a Trendsetter". Orissa Cinema. 8 जून 2007. मूल से 5 अक्टूबर 2011 को पुरालेखित. अभिगमन तिथि 25 फ़रवरी 2012.
4. ↑  "Sisir Mishra and Surendra Sahoo are recipients of Jayadev Puraskar "Jai Jagannath" gets the special jury award". Hinduonnet.com. 2008-02-26. मूल से 25 जनवरी 2013 को पुरालेखित. अभिगमन तिथि 2012-08-11.
5. ↑  "Archived". 13 एप्रिल 2014. मूल से 13 एप्रिल 2014 को पुरालेखित. अभिगमन तिथि 8 मार्च 2009.
6. ↑  "Film "Jai Jagannath "Based on Lakshmi Puran in 15 Language- Directed by Sabyasachi Mahapatra". *eOdisha.org - latest Odisha News - Business - Culture -Art - Travel*. 2012-12-12. मूल से 6 मार्च 2019 को पुरालेखित. अभिगमन तिथि 2019-03-02.
**अन्वीक्षा** (inquest) विशेषतः उस न्यायिक जाँच को कहते हैं जो किसी व्यक्ति की मृत्यु के कारणों का पता लगाने के लिए की जाती है।

अन्वीक्षा ३ प्रकार की होती है:

* पुलिस अन्वीक्षा
* मजिस्ट्रेट अन्वीक्षा
* मृत्यु अन्वीक्षक या कोरोनेर्स इन्क़ुएस्त

भारत में २ ही तरह की अन्वीक्षा होती है

* पुलिस अन्वीक्षा
* मजिस्ट्रेट अन्वीक्षा

मृत्यु समीक्षक या कोरोनेर्स इन्क़ुएस्त U.K में और कुछ USA के राज्यों मै होती है पर इंडिया मै नहीं होती।

पुलिस इन्क़ुएस्त
----------------

पुलिस थाने के उप निरीक्षक (sub-inspector) इन्क़ुएस्त करता है। यह Cr.P.C, sec 174 मै लिखा है। 
जब भी पुलिस को जानकारी मिलती है कि मृत्यु हुए है तो जल्दी ही नजदीकी मजिस्ट्रेट को सूचित कर के जाच-पड़ताल के लिए निकल जाता है। 
पुलिस इन्क़ुएस्त कर सकता है जो मृत्यु हुए है:

* आत्महत्या करने से
* किसी के खून करने से
* किसी जानवर से मारे जाने से
* एक्सीडेंट से

उप निरीक्षक जल्दी ही शरीर को देखता है और दो आदरकारी व्यक्ति के आगे रिपोर्ट बनता है और उनके हस्ताक्षर उस रिपोर्ट पर लेता है (sec175, Cr.P.C)। शरीर की जाँच करता है कि कोई चोट है या नहीं या कोई हथियार है या नहीं। जाँच के बाद शरीर रिश्तेदारों को दे दी जाता है।

मजिस्ट्रेट इन्क़ुएस्त
---------------------

जिला मजिस्ट्रेट, उप प्रभागीय मजिस्ट्रेट या तहसीलदार कोई भी इन्क़ुएस्त कर सकता है। यह Cr.P.C, sec 20 to 23 मै लिखा है। 
मगिस्त्ररते इन्क़ुएस्त कर सकता है इन मामलो मै:

* मृत्यु होना पुलिस की हिरासत मै
* पुलिस गोलीबारी मै मृत्यु होना
* जेल मै मृत्यु होना
* अस्पताल या पागल खाने मै मृत्यु होना
* दहेज के करन मृत्यु

कोरोनेर्स इन्क़ुएस्त
--------------------

मृत्यु समीक्षक या कोरोनेर्स इन्क़ुएस्त U.K में और कुछ USA के राज्यों मै होती है पर इंडिया मै नहीं होती। 
कॉरोनर इन्क़ुएस्त करता है अस्वाभाविक और संदेहजनक मृत्यु मै।

सन्दर्भ
-------

* [Anon.] (2001) "Inquest", Encyclopaedia Britannica, Deluxe CDROM edition